#### PROJEKTS

APSTIPRINĀTI

ar Daugavpils valstspilsētas pašvaldības domes

20\_\_.gada\_\_.\_\_\_\_\_ lēmumu Nr. \_\_\_

 (prot. Nr.\_\_\_,\_\_\_.§)

**Daugavpils valstspilsētas pašvaldības domes 20\_\_.gada \_\_\_.\_\_\_\_\_\_ saistošie noteikumi Nr.\_\_\_ “Saistošie noteikumi par līdzfinansējumu izglītības ieguvei Mākslu izglītības kompetences centrā “Daugavpils Dizaina un mākslas vidusskola Saules skola””**

*Izdoti saskaņā ar Izglītības likuma 12. panta 2.1daļu*

1. Saistošie noteikumi nosaka līdzfinansējuma apmēru un samaksas kārtību par izglītības ieguvi Daugavpils valstspilsētas pašvaldības (turpmāk - pašvaldība) dibinātās izglītības iestādes Mākslu izglītības kompetences centra “Daugavpils Dizaina un mākslas vidusskola Saules skola”” (turpmāk – Saules skola) profesionālās ievirzes un interešu izglītības programmās.
2. Līdzfinansējumu maksā:
	1. par profesionālās ievirzes izglītības programmas “Vizuāli plastiskā māksla” (turpmāk – profesionālās ievirzes izglītības programma) apguvi;
	2. par interešu izglītības programmas “Sagatavošanas kurss mākslas skolai” apguvi;
	3. par interešu izglītības programmas “Studija” apguvi;
	4. par interešu izglītības programmas “Mūzika un kustību māksla” apguvi (paralēli profesionālās ievirzes izglītības programmai 1.- 3. klasei).
3. Līdzfinansējumu maksā šādā apmērā:
	1. par profesionālās ievirzes izglītības programmas (1. - 3. klasei) apguvi (četras stundas nedēļā) – EUR 10 mēnesī;
	2. par interešu izglītības programmas “Mūzika un kustību māksla” (paralēli profesionālās ievirzes izglītības programmai 1.- 3. klasei) apguvi (trīs stundas nedēļā) – EUR 5 mēnesī;
	3. par profesionālās ievirzes izglītības programmas (1. - 7. klasei) apguvi (desmit stundas nedēļā) – EUR 15 mēnesī;
	4. par interešu izglītības programmas “Sagatavošanas kurss mākslas skolai” apguvi (sešas stundas nedēļā) - EUR 20 mēnesī;
	5. par interešu izglītības programmas “Studija” apguvi (sešas stundas nedēļā) - EUR 20 mēnesī.
4. Līdzfinansējumu maksā likumiskie pārstāvji, kuru izglītojamie Saules skolā apgūst līdzfinansējamo izglītības programmu.
5. Pamatojoties uz izglītojamā likumiskā pārstāvja iesniegumu, no līdzfinansējuma maksas attiecīgajā mācību gadā atbrīvo:
	1. izglītojamos ar invaliditāti;
	2. bāreņus un bez vecāku gādības palikušus izglītojamos;
	3. izglītojamos no mājsaimniecībām, kurām piešķirts trūcīgas mājsaimniecības statuss (par laika posmu, uz kuru mājsaimniecībai piešķirts trūcīgas mājsaimniecības statuss);
	4. izglītojamos, kuri attaisnojošu iemeslu dēļ nav apmeklējuši nodarbības (par attiecīgo laika posmu).
6. Pamatojoties uz izglītojamā likumiskā pārstāvja iesniegumu, atvieglojumu 50% apmērā no līdzfinansējuma maksas attiecīgajā mācību gadā piešķir:
	1. izglītojamiem no ģimenēm, kurās divi vai vairāk bērni apgūst līdzfinansējamo izglītības programmu;
	2. izglītojamiem no daudzbērnu ģimenēm.
7. Lēmumu par atbrīvojumu no līdzfinansējuma maksas, atvieglojumu piešķiršanu vai atteikumu Saules skolas direktors pieņem desmit dienu laikā no attiecīgā iesnieguma saņemšanas.
8. Līdzfinansējumu maksā par katru mēnesi līdz attiecīgā mēneša 20. datumam, pamatojoties uz Saules skolas izrakstīto rēķinu.
9. Ja vairāk nekā trīs mēnešus pēc kārtas nav veikta līdzfinansējuma maksa, izglītojamais tiek atskaitīts no Saules skolas.
10. Līdzfinansējuma izpildes kontroli organizē un nodrošina Saules skolas direktors. Izglītojamo apmeklētības uzskaiti veic līdzfinansējamās izglītības programmas vadītājs.
11. Saules skolas direktora lēmumu vai faktisko rīcību var apstrīdēt Daugavpils pilsētas Izglītības pārvaldē. Daugavpils pilsētas Izglītības pārvaldes lēmumu var pārsūdzēt Administratīvajā rajona tiesā Administratīvā procesa likuma noteiktajā kārtībā.
12. Līdzfinansējumu izlieto:
	1. mācību materiālu iegādei, atbilstoši izglītības programmas specifikai;
	2. pedagogu atalgojumam interešu izglītības programmās, kurās nav piešķirts valsts nodrošinātais finansējums;
	3. mācību vides uzlabošanai.
13. Atzīt par spēku zaudējušiem Daugavpils pilsētas domes 2012. gada 22. novembra saistošos noteikumus Nr. 23 “Līdzfinansējuma noteikšanas un iemaksas kārtība par izglītības ieguvi Profesionālās izglītības kompetences centrā “Daugavpils Dizaina un mākslas vidusskola “Saules skola””” (Latvijas Vēstnesis, 2012., Nr. 195, 2013., Nr. 245, 2017., Nr. 254).
14. Saistošie noteikumi stājas spēkā 2023. gada 1. septembrī.
15. Saistošo noteikumu 3.1. un 3.2. apakšpunkts stājas spēkā 2024. gada 1. septembrī.

Daugavpils valstspilsētas pašvaldības domes priekšsēdētājs A.Elksniņš